अकसूमी मुद्रा
अकसूमी मुद्रा पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।
चीनी-रोमन संबंध
सिल्क रोड और समुद्री मार्गों के साथ भूमि पर माल का अप्रत्यक्ष आदान-प्रदान भी इन दोनों देशो के बीच के व्यापर में शामिल है। उदाहरण के लिए चीनी रेशम, रोमन कांच के बने पदार्थ और उच्च गुणवत्ता वाले कपड़े। 1 शताब्दी ईस्वी के बाद के रोमन सिक्के चीन में पाए गए हैं, साथ ही मैक्सिमियन (286 से 305 तक रोमन सम्राट) का सिक्का और एंटोनिनस पायस (138-161) और मार्कस ऑरेलियस (161-180) के प्राचीन पदक भी पाए गए हैं। हान काल (202 ईसा पूर्व से 220 ईस्वी) के चीनी पुरातात्विक स्थलों पर रोमन कांच के बने पदार्थ और चांदी के बर्तन की खोज की गई है। जापान में रोमन सिक्के और कांच के मोती भी मिले हैं जो मन जाता है की चीन से जापान पहुंचे।